Uppeldi og menntun - 16.02.2007 , Blaðsíða 199 199 því fyrir sér hvernig hægt sé að laða hæfileikaríkt fólk í kennaramenntun . Í mínum huga er alveg skýrt að besta leiðin er sú að gera miklar kröfur , bæði með tilliti til inn - töku og námskrafna eftir að inn í skólann er komið . Hvaða metnaðarfullt ungt fólk velur sér menntun sem hefur orð á sér fyrir að vera auðveld ? Nemendur vilja ekki lina kennara 1 og kennaramenntunarstofnanir vilja ekki lina nemendur . Margar þjóðir hafa sett fram skýr viðmið um þá þekkingu og færni sem nýir kennarar þurfa að standa undir . Ég tel nauðsynlegt að í þessu efni ríki mikill metnaður . Sama gildir þegar út í kennarastarfið er komið . Mikið fráhvarf ungra kennara úr starfi er áhyggjuefni og ég tel að mikilvægt skref til að sporna við slíku sé kandídatsár þar sem nýir kennarar fengju sérstakan stuðning og liðveislu og um leið tækifæri til að sanna sig . Við ættum að fara að fordæmi þeirra þjóða sem hafa sett skýr viðmið um hæfni kennara eftir að út í starfið er komið og byggt inn framgangskerfi samkvæmt skýrum viðmiðum þar sem reiða þarf fram sönnunargögn ( sbr. það sem á við um rannsóknarvirkni háskóla - kennara ) . Slíkt kerfi gæti gert starfið meira aðlaðandi og er kennurum um leið hvatn - ing til að leggja sig fram ( sem dæmi um lönd sem hafa slíkt kerfi get ég nefnt ýmis ríki Ástralíu ) . Að lokum nefni ég rannsóknir , en þótt þær séu nefndar síðast má segja að þær séu sá grunnur sem annað hvílir á . Erlendar rannsóknir skila okkur aðeins hálfa leið og við þurfum að afla traustra gagna úr íslensku skólastarfi . Víða má sjá vaxtarbrodda , t.d. hefur tiltölulega ungt meistara - og doktorsnám í uppeldis - og menntunarfræðum þegar skilað mikilvægri þekkingu . En þetta starf er allt of veikburða . Nemenda - og einyrkjarannsóknir geta ekki og eiga ekki að vera burðarás rannsókna á íslensku skóla - starfi . Það þarf að efla og fjölga rannsóknarsetrum eða sterkum rannsóknarhópum sem sinna menntarannsóknum . Til þess þarf aukinn skilningi í þjóðfélaginu á mikil - vægi slíkra rannsókna fyrir menntakerfið og þar með velferð alla þegna . Ég vænti þess að slíkum skilningi fylgi fjármunirnir ! Hafdís Ingvarsdóttir er dósent við félagvísindadeild Háskóla Íslands HAFDÍS INGVARSDÓTTIR 1 Hér vitna ég í orð Vigdísar Hafliðadóttur grunnskólanema á Málþingi um Samskipti og umhyggju 9. nóv. 2007